**International Police Association**

**Magyar Szekció**

**BRFK Egyesülete**

**1139 Budapest, Teve u. 4-6.**

szám: 7-5/0815/2022

**Az IPA BRFK Egyesületet kedvelő Barátom részére ☺ !**

**Kedves Barátom!**

2022. szeptember 3-án immár harmadik alkalommal rendezzük meg az Érd-Simonpusztai Nemzeti Lovaskultúra Központ, az IPA Magyar Szekció, az IPA Magyar Szekció Csongrád-Csanád megyei Egyesület, valamint az IPA Magyar Szekció Nemzeti Adó- és Vámhivatali Szervezete támogatásával közös rendezvényünket a:

**III. IPA Nemzeti Rendvédelmi és Hagyományőrző Napot**

**és ezzel párhuzamosan az IPA Magyar Szekció BRFK Egyesület első Szakmai Konferenciát.**

A rendezvényre István Gábor úrral, az *IPA MSz BRFK Tudomány, Kultúra és Oktatás szakosztályunk kapcsolati vezetőjével, aki egyben a Nemzeti Lovaskultúra Központ igazgatója)* úrral közösen a Simonpuszta Nemzeti Lovas és Hagyományőrző Egyesület területén kerül sor.

**A konferencia kezdete: 2022. szeptember 3. 10.00 óra, tervezett napirendje a következő:**

* **A rendfenntartás új feladatai a 21 században,**

Előadó: Dr. Gyarmati István, nagykövet, professzor, a Fejlődésért és Demokratikus Átalakulásért Alapítvány főigazgatója, egyetemi oktató, az IPA MSz BRFK Egyesület elnöki tanácsadó testületének tagja,

* **A vám-, jövedéki, bűnügyi és rendészeti feladatok krónikája**.

Dr. Szabó Andrea PhD pénzügyőr ezredes, NKE tanszékvezető egyetemi docens, IPA MSz NAV tag,

* **Bűnmegelőzés, a Polgárőrség szerepe a rendvédelemben,**

Előadó: Kardos Pál úr az Országos Polgárőr Szövetség általános és oktatási elnökhelyettese, a Budapesti Polgárőr Szövetség elnöke, a Nemzeti Közszolgálati Egyetem Rendészettudományi kar, Magánbiztonsági és Önkormányzati Rendészeti Tanszék szaktanára,

* **A rendészeti felsőoktatás fejlődése a rendszerváltástól az egyetemi karrá válásig,**

Előadó: Prof. Dr. Blaskó Béla nyugállományú rendőr vezérőrnagy, Szent-Györgyi Albert-díjas egyetemi tanár, professor emeritus, a volt Rendőrtiszti Főiskola volt parancsnoka,

* **A Belügyi Szemle a Rendészettudomány szolgálatában, *(A Belügyi Szemle hatása a rendészettudomány kialakulására és fejlődésére).* Zsaru magazin, szerepe a rendőrségi sajtóban,**

Előadó: Dr. Dános Valér nyugállományú rendőr vezérőrnagy egyetemi magántanár, a Belügyi Szemle főszerkesztője, a volt Rendőrtiszti Főiskola volt Parancsnoka, a Belügyi Tudományos Tanács (BTT) ügyvezető alelnöke, valamint Bíró László rendőr alezredes a Zsaru magazin főmunkatársa,

* **Figyelmes közlekedés,**

Előadó: Klobusitzky György egyetemi mesteroktató, valamint Tassy Márton a volt Közlekedési Főfelügyelet vezető főtanácsosa, az IPA MSz BRFK Egyesület tagjai,

* **Magánnyomozói gyakorlat ma Magyarországon**,

előadó: Sallai András magánynyomozó IPA tagunk,

* **A nők sérelmére elkövetett erőszakos cselekményekkel szembeni védekezés új megközelítése**,

Előadó: Kocsis István nyugállományú rendőr alezredes, a Csongrád megyei IPA elnöke,

* **az IPA 30 éve,**

Előadó: Mészáros Mária nyugállományú rendőr alezredes az IPA Magyar Szekció elnöke, valamint Dr. Horváth Józsefné nyugállományú rendőr alezredes asszony az IPA Magyar Szekció BRFK Egyesület alelnöke.

A konferenciával párhuzamosan idén is megrendezésre kerülnek az **IPA Nemzeti Rendvédelmi és Hagyományőrző Nap hagyományos eseményei:**

* kézműves sátor,
* gépjárművek kiállítása,
* sétalovaglás,
* ugrálóvár,
* kirakodóvásár,
* kisállat simogató,
* lézerlövészet,
* íjászat,
* látásvizsgálat,
* stb.

**A rendezvény menetrendje:**

* kapunyitás,
* Készenléti Rendőrség bemutatója,
* Tűzoltóság, Mentőszolgálat bemutatója,
* NAV Bevetési Igazgatóság járőr bemutatója (a bemutató tényleges tartalma még egyeztetést igényel),
* A Napi biztonságunkért küzdő testületek összehangolt izgalmas és interaktív bemutatója (Honvédelem, Rendőrség, Katasztrófavédelem, Mentőszolgálat, Pénzügyőrség) Rendezője: az IPA MSz BRFK Egyesület elnöke és Vizeli Csaba,
* NAV toborzó tisztek előadása (ez a munkánk egy-egy szeletének bemutatása és toborzás is egyben),
* Pénzügy Zenekar koncertje (kb. 25 fő, kb. 1 órás színpadi koncert, alkalmas idősáv: 15.00 – 17.00 között)
* Magyar Honvédség bemutatója,
* Rendőrkutyás bemutató,
* Simonpuszta Nemzeti Lovas és Hagyományőrző Egyesület lovasainak bemutatója,
* Díjlovas és díjugrató bemutató,
* Katonai DRÓN bemutató.

**A napot a „Szeretve Mind a Vérpadig”** történelmi rockopera Jókai Mór regénye alapján két felvonásban a Magyar Történelmi Színház és a „Magyarock” Dalszínház bemutatásában megjelenítő előadással zárjuk.

**Kedves Barátom!**

**Kérlek, gyere el, mint vendégünk, jelenléteddel tedd színesebbé eseményünket, ezennel a Rendezvényünkre Téged, családtagjaid, Barátaid Egyesületünk tagjai nevében, tisztelettel meghívlak!**

Budapest, 2022. augusztus 15.

**Tisztelettel:**

Császár Mihály István

 elnök